1988 में जब वे 16 साल से भी कम उम्र के थे, उन्होंने बॉम्बे की तरफ़ से खेलते हुए गुजरात के ख़िलाफ़ शतक लगाकर सबको अपनी प्रतिभा से रूबरू करा दिया था। यह प्रथम श्रेणी का उनका पहला मुक़ाबला था, जो उनके लिए मील का पत्थर साबित हुआ। तेंदुलकर ने अपना पहला टेस्ट मुक़ाबला 1989 में कराची में पाकिस्तान के ख़िलाफ़ खेला। ऐसा नहीं है कि तेंदुलकर जैसे क़द्दावर खिलाडी का करिअर हमेशा सकारात्मक ही रहा हो। उन्हें अपने करिअर में क़ई उतार-चढावों से होकर गुज़रना पडा। तेंदुलकर के करिअर में सबसे मुश्किल दौर वह था, जब टेनिस एल्बो की समस्या ने उनके खेल जीवन का लगभग अंत ही कर दिया था। लेकिन तेंदुलकर ने हार मानना नहीं सीखा था, 2005 में उन्होंने ज़बरदस्त वापसी की और अपने आलोचकों को क़रारा जवाब दिया। तेंदुलकर को उनके जीवन में पद्म विभूषण, पद्म श्री, राजीव गांधी खेल रत्न और अर्जुन पुरुस्कार आदि अनेक पुरस्कारों से नवाज़ा गया। अक्सर उन्हें सर्वोच्च नागरिक सम्मान भारत रत्न से सम्मानित करने की मांग भी उठती रहती है। इसमें कोई दो राय नहीं है कि तेंदुलकर ने यह मुक़ाम अपनी मेहनत और लगन के बलबूते हासिल किया है। लेकिन उनके जीवन में ग्रहों के खेल की भी अहम जगह रही है। आइए, ज्योतिष के नज़रिए से इस दिलचस्प खिलाडी के करिअर, जीवन और भविष्य को परखें।